Document ID: 31996D0689

Komisijos sprendimas
1996 m. lapkričio 25 d.
iš dalies keičiantis Sprendimą 77/144/EEB, nustatantį tipinį kodeksą bei taisykles, reguliuojančias kai kurių vaismedžių rūšių tyrimų duomenų perrašymą į automatizuotai nuskaitomą formą, bei nustatantį šių tyrimų gamybos plotų ribas
(tekstas svarbus EEE)
(96/689/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1976 m. liepos 20 d. Tarybos direktyvą 76/625/EEB dėl statistinių tyrimų, kuriuos turi atlikti valstybės narės, siekdamos atlikti tam tikrų rūšių vaismedžių sodinių galimą derlingumą [1], su paskutiniais pakeitimais, padarytais Komisijos reglamentu (EEB) Nr. 1057/91 [2], ypač į jos 4 straipsnio 4 ir 9 dalis,
kadangi patirtis, įgyta atliekant vėliausius pagrindinius tyrimus, reikalauja padaryti tam tikrus bendro tirtinų veislių sąrašo pakeitimus, dėl to būtina iš dalies keisti Komisijos sprendimo 77/144/EEB [3] su paskutiniais pakeitimais, padarytais Sprendimu 95/531/EB [4], II priedą;
kadangi tyrimo rodikliai yra nustatyti Direktyvos 76/625/EEB 2 straipsnyje, o to straipsnio išsamios taikymo taisyklės parengtos tos direktyvos 9 straipsnyje nustatyta tvarka;
kadangi šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 77/144/EEB II priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1996 m. lapkričio 25 d.

Labels: 7
12
19
6